Jack Laugher

| Mitalit | Mitalit | Mitalit |  |
| --- | --- | --- | --- |
|  Laugher vuonna 2012 |  Laugher vuonna 2012 |  Laugher vuonna 2012 |  |
Maa:  Yhdistynyt kuningaskunta
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 3 m ponnahduslauta, parikilpailu |  |
|  Hopeaa | Rio de Janeiro 2016 | 3 m ponnahduslauta |  |
|  Pronssia | Tokio 2020 | 3 m ponnahduslauta |  |
| MM-kilpailut  | MM-kilpailut  | MM-kilpailut  |  |
|  Hopeaa | Gwangju 2019 | 3 m ponnahduslauta, parikilpailu |  |
|  Hopeaa | Budapest 2022 | 1 m ponnahduslauta |  |
|  Hopeaa | Budapest 2022 | 3 m ponnahduslauta, parikilpailu |  |
|  Pronssia | Kazan 2015 | 3 m ponnahduslauta |  |
|  Pronssia | Kazan 2015 | 3 m ponnahduslauta, parikilpailu |  |
|  Pronssia | Gwangju 2019 | 3 m ponnahduslauta |  |
|  Pronssia | Budapest 2022 | 3 m ponnahduslauta |  |
| EM-kilpailut  | EM-kilpailut  | EM-kilpailut  |  |
|  Kultaa | Lontoo 2016 | 3 m ponnahduslauta, parikilpailu |  |
|  Kultaa | Glasgow 2018 | 1 m ponnahduslauta |  |
|  Kultaa | Glasgow 2018 | 3 m ponnahduslauta |  |
|  Hopeaa | Lontoo 2016 | 3 m ponnahduslauta |  |
|  Hopeaa | Glasgow 2018 | 3 m ponnahduslauta, parikilpailu |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 1 m ponnahduslauta |  |
|  Kultaa | Glasgow 2014 | 3 m ponnahduslauta, parikilpailu |  |
|  Kultaa | Gold Coast 2018 | 1 m ponnahduslauta |  |
|  Kultaa | Gold Coast 2018 | 3 m ponnahduslauta |  |
|  Kultaa | Gold Coast 2018 | 3 m ponnahduslauta, parikilpailu |  |
|  Kultaa | Birmingham 2022 | 1 m ponnahduslauta |  |
|  Kultaa | Birmingham 2022 | 3 m ponnahduslauta, parikilpailu |  |
|  Hopeaa | Glasgow 2014 | 3 m ponnahduslauta |  |
Jack David Laugher [lɔː] (s. 30. tammikuuta 1995 Harrogate, Englanti, Yhdistynyt kuningaskunta) on brittiläinen uimahyppääjä ja olympiavoittaja. 168 senttimetriä pitkä ja 72 kilogrammaa painava Laugher edustaa seuratasolla City of Leeds Diving Clubia.
Laugher oli mukana vuoden 2012 kesäolympialaisissa Lontoossa, jossa hän sijoittui kolmen metrin ponnahduslaudan yksilökilpailussa sijalle 27. Vuoden 2015 MM-kilpailuissa Kazanissa Laugher saavutti pronssia kolmen metrin ponnahduslaudan yksilökilpailussa ja parikilpailussa. Näin ollen Laugherista tuli historian ensimmäinen brittiläinen uimahyppääjä, joka voittaa enemmän kuin yhden mitalin yksistä MM-kilpailuista. Vuoden 2016 EM-kilpailuista Laugher saavutti kultaa parikilpailusta ja hopeaa henkilökohtaisesta kilpailusta. Vuoden 2016 kesäolympialaisissa Rio de Janeirossa Laugher voitti kolmen metrin ponnahduslaudalla parikilpailussa kultaa Chris Mearsin kanssa sekä henkilökohtaisessa kilpailussa hopeaa.
Laugher saavutti EM-kilpailuissa 2018 kultaa molemmista henkilökohtaisista ponnahduslautakilpailuista sekä hopeaa kolmen metrin ponnahduslaudan parikilpailusta. MM-kilpailuissa 2019 hän oli kolmen metrin laudalla toinen parikilpailussa ja kolmas henkilökohtaisessa kilpailussa.
Vuodelle 2021 siirretyissä Tokion olympialaisissa Laugher sai kolmen metrin ponnahduslaudan yksilökilpailussa pronssia. Budapestin MM-kilpailuissa 2022 hän saavutti hopeaa metrin ponnahduslautakilpailusta ja kolmen metrin ponnahduslaudan parikilpailusta sekä pronssia kolmen metrin ponnahduslaudan yksilökilpailusta.
Laugher edusti Englantia vuoden 2014 Kansainyhteisön kisoissa saavuttaen kaksi kultamitalia ja yhden hopeamitalin. Vuoden 2018 kansainyhteisön kisoissa hän voitti kolme kultaa: kaksi henkilökohtaisesta kilpailusta ja yhden parikilpailusta yhdessä Chris Mearsin kanssa. Kansainyhteisön kisoista 2022 hän saavutti kaksi kultaa.
Vuonna 2017 Laugherille myönnettiin Brittiläisen imperiumin ritarikunnan arvonimi Member of the Order of the British Empire, MBE. Arvonimi myönnettiin samaan aikaan Laugherin kilpailupari Chris Mearsille.